b"\n_START_ARTICLE_\nKepler-62\n_START_SECTION_\nHist\xc3\xb2ria i nomenclatura\n_START_PARAGRAPH_\nKepler-62 t\xc3\xa9 el n\xc3\xbamero 2MASS J18525105+4520595 del cat\xc3\xa0leg 2MASS. Els seus planetes van ser descoberts per la Missi\xc3\xb3 Kepler de la NASA, una missi\xc3\xb3 encarregada de descobrir planetes en tr\xc3\xa0nsit al voltant de les seves estrelles. El m\xc3\xa8tode de tr\xc3\xa0nsit que Kepler utilitza implica la detecci\xc3\xb3 de fluctuacions en la brillantor d'estrelles. Aquestes fluctuacions en la brillantor es poden interpretar com planetes les \xc3\xb2rbites dels quals passen per davant de la seva estrella des de la perspectiva de la Terra. El nom de Kepler-62 deriva directament del fet que \xc3\xa9s la 62a estrella descoberta per la Missi\xc3\xb3 Kepler en tenir planetes confirmats._NEWLINE_Les designacions b, c, d, e i f deriven de l'ordre de descobriment. La designaci\xc3\xb3 de b \xc3\xa9s donada al primer planeta orbitant l'estrella atesa, seguit de les altres lletres min\xc3\xbascules de l'alfabet. En el cas de Kepler-62, tots els planetes coneguts en el sistema van ser descoberts alhora, pel que b \xc3\xa9s utilitzat en el planeta m\xc3\xa9s proper a l'estel i f al m\xc3\xa9s lluny\xc3\xa0. La designaci\xc3\xb3 a \xc3\xa9s reservada per a l'estel, per\xc3\xb2 acostuma a ometre's.\n_START_SECTION_\nCaracter\xc3\xadstiques de l'estrella\n_START_PARAGRAPH_\nKepler-62 \xc3\xa9s una estrella de classe K que t\xc3\xa9 aproximadament el 69% de la massa i el 62% del radi del Sol. T\xc3\xa9 una temperatura superficial de 4925 \xc2\xb1 70 K i t\xc3\xa9 7 \xc2\xb1 4 bilions d'anys. En comparaci\xc3\xb3, el Sol t\xc3\xa9 al voltant de 4,6 bilions d'anys i t\xc3\xa9 una temperatura superficial de 5778 K._NEWLINE_La magnitud aparent de l'estrella, o com de brillant s'observa des de la perspectiva de la Terra, \xc3\xa9s 13,8. Per tant, \xc3\xa9s massa feble per ser vista a ull nu."